Oto Kalniņš

Oto Kalniņš (1856—1891) bija latviešu veterinārārsts, mikrobiologs. Gājis bojā zinātniskā pētījuma laikā.

 Dzīvesgājums 
Dzimis 1856. gada 25. februārī Lejas pagasta "Rateniekos" mežsarga ģimenē.Gulbenes novada bibliotēka Vecākais brālis Kārlis Kalniņš bija veterinārārsts Barnaulā, vēlāk docents Kazaņā.

1873. gada rudenī uzsāka studijas Tērbatas Veterinārajā institūtā (Kaiserliche Veterinair-Institut zu Dorpat), kuru pabeidza 1877. gadā. Piedalījās krievu—turku karā (1877—1878), pēc tam līdz 1886. gadam dzīvoja Bulgārijā un tiek uzskatīts par vienu no šīs valsts veterinārmedicīnas dibinātājiem.Кальнинг Отто Иванович Большая советская энциклопедия. М.: Советская энциклопедия. 1969—1978.  Pēc tam strādāja Tērbatas bakterioloģiskajā stacijā, 1891. gadā vienlaikus ar Kristapu Helmani publicēja rakstu par ļauno ienāšu slimības intradermālo diagnostiku (К диагнозу сапа).J. BLANCOU. Early methods for the surveillance and control of glanders in Europe. Rev. sci. tech. Off. int. Epiz. (1994), 13 (2), 545-557 , sākotnējā publikācija Bulletin de la Société vétérinaire pratique de France (1994), 78 (1), 35-53.

Miris pēc inficēšanās zinātnisko eksperimentu laikā 1891. gada 6. aprīlī, apglabāts Tērbatas kapos. Viņam atklāts piemiņas akmens "Rateniekos".nekropole.info Pēc viņa nāves 1891. gadā Kristaps Helmanis Pēterburgas Eksperimentāli medicīniskajā institūtā (Институт экспериментальной медицины) izveidoja maleīna ražotni.

 Darbi 
 Кальнинг О.И. К диагнозу сапа. Архив вет. наук. 1891 - № 3. - С.113-116.

 Literatūra 
 Egons Dārziņš. Zemmers, Kalniņš, Helmanis: dzīve un darbi. A. Gulbis, 1934. - 238 lappuses, atkārtoti izdota 1993. gadā kā Zemmers, Kalniņš, Helmanis. Rīga: Zinātne, 1993. - 238 lpp.

 Atsauces 

Kategorija:Latvijas biologi
Kategorija:Gulbenes novadā dzimušie